**ДО**

**ОБЩИНСКИ СЪВЕТ**

**ГР. ЕЛХОВО**

**П Р Е Д Л О Ж Е Н И Е**

**от Християн Кускунов**

**председател на Общински съвет Елхово**

**ОТНОСНО:** Определяне на реда и условията за провеждане на конкурс за управител на МБАЛ „Св. Иван Рилски” ЕООД съгласно изискванията на Закона за публичните предприятия, Правилника за прилагане на Закона за публичните предприятия и Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 325/29/3 по Протокол № 29 от 27.05.2021 г. Общински съвет –Елхово определи за управител на МБАЛ „Св. Иван Рилски” ЕООД д-р Веселин Димитров Кънев и упълномощи кмета на общината да сключи договор за възлагане на управлението за срок три години. Със същия е сключен Договор от 13.06.2022 г. за възлагане на управлението на публично предприятие - еднолично дружество с ограничена отговорност „МБАЛ „Св. Иван Рилски” ЕООД за срок от три години, считано от датата на вписване на управителя в Търговския регистър. Съгласно справка в Търговския регистър и регистъра на юридическите лица с нестопанска цел към Агенция по вписванията цитираното обстоятелство е вписано по партидата на дружеството на 27.06.2022 г. В тази връзка, срокът на действие но горепосочения договор е до 27.06.2025 г. Изложените факти налагат необходимостта от внасяне на настоящото предложение за откриване на процедура за провеждане на конкурс за избор на управител на лечебното заведение.

Правната уредба на управлението и контролът на лечебните заведения се съдържа в Закона за лечебните заведения (ЗЛЗ), Закон за публичните предприятия (ЗПП), Правилника за прилагане на Закона за публичните предприятия (ППЗПП) и Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност.

Съгласно чл. 63, ал.3 от Закона за лечебните заведения членовете на органите на управление и контрол на държавните и общинските лечебни заведения и на лечебните заведения с държавно и/или общинско участие в капитала, които са публични предприятия по смисъла на Закона за публичните предприятия, се избират и назначават след провеждане на конкурс по реда на Закона за публичните предприятия.

В чл. 69, ал.2 от ППЗПП е регламентирано, че конкурсите се провеждат по публично оповестени правила, определени от общинския съвет при спазване на чл. 21, ал. 2 от Закона за публичните предприятия.

Условията и редът за провеждане на конкурса се определят с Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност на Общински съвет Елхово.

На основание чл. 10, ал. 1, т. 14 от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност Общинският съвет в качеството си на едноличен собственик на капитала в търговски дружества с общинско имущество ограничена отговорност, упражнява правомощията на общо събрание по смисъла на Търговският закон и има право да избира управителя, определя възнаграждението му и го освобождава от отговорност.

В чл. 22 от Глава пета „Възлагане управлението и контрола на общинските еднолични търговски дружества. Правила за провеждане на избор.“ от Наредба № 4 на Общински съвет -Елхово е описана процедурата за провеждане на конкурсите за възлагане на управлението на еднолични търговски дружества с общинско участие, съгласно която ОбС-Елхово, взема решение за провеждане на конкурс за възлагане на управлението, което съдържа:

1. условията на конкурса;

2. определя минималните и специфичните изисквания за заемане на длъжността;

3. необходимите документи, мястото и сроковете за подаването им.

В чл. 22, ал. 2, т. 3 от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, въз основа на решението на Общински съвет, се публикува обява, която съдържа минималните и специфичните изисквания за заемане на длъжността, условията на конкурса, необходимите документи, проект на договора за възлагане на управлението, мястото и сроковете за подаването им. Публикуването на обявата се извършва, най-малко в един вестник, и на официалната интернет страница на общината.

Общинския съвет определя състава на комисия за подготовка и провеждане на конкурса, която се състои от 7 души, от които 4-ма общински съветници и 3-ма специалисти от общинска администрация, посочени от кмета на общината.

Конкурсът се провежда в 3 етапа: Допускане по документи; Изготвяне на бизнес план (програма за управление) и оценка на плана от комисията; Събеседване с кандидатите. Документите на кандидатите за участие в конкурса се приемат най - малко в 15 - дневен срок след публикуване на обявата в деловодството на Общински съвет - Елхово. До следващите етапи в процедурата се допускат кандидатите, които са представили всички посочени в обявата документи и отговарят на описаните в нея изисквания. Допуснатите кандидати след първия етап изготвят бизнес план (програма за управление) за срока на управление в 15-дневен срок след уведомлението по т. 7 и го представят в запечатан плик в деловодството. Бизнес планът (програмата за управление) следва да съдържа: І. Кратка анотация; ІІ. Анализ на бизнеса (характеристика на сектора, SWOT анализ, продукти и услуги, пазарни позиции); ІІІ. Мисия и стратегия; ІV. Маркетингов план (характеристика на пазара, тенденции в развитието, конкуренти, продажби и пазарен дял, ценова политика, промоция и реклама, външни влияния, бюджет на маркетинга); V. Инвестиционен план; VІ. Организация и управление (организационна и производствена структура, организация на работа, мотивация и стимулиране, бюджет за разходите); VІІ. Финансов план; VІІІ. Времеви график за осъществяване на бизнес плана (програмата за управление); ІХ. Заключение. След провеждане на третия етап – събеседване, членовете на Комисията попълват карта за оценка по Образец № 4 от Наредба № 4 на ОбС-Елхово. В тридневен срок, считано от деня, следващ датата, на която е приключило събеседването, Комисията съставя протокол за класиране на кандидатите съгласно техния общ бал и го представя на Общински съвет, като предлага класиране на кандидатите, и същевременно изпраща писмени уведомления за резултатите от конкурса до всички кандидати. Общински съвет взема решение за определяне на първия кандидат в предложеното класиране за управител на дружеството, определя неговото възнаграждение и възлага на кмета на общината да сключи договор за възлагане на управлението на дружеството.

С оглед на гореизложеното, предлагам на Общински съвет - Елхово да вземе следните:

**РЕШЕНИЯ:**

1. На основание чл. 21, ал. 1, т. 9 от ЗМСМА, чл. 63, ал. 3 от Закона за лечебните заведения, чл. 21, ал. 1 от ЗПП, чл. 69, ал. 2 от ППЗПП и чл. 22, ал. 1 от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово взема решение за провеждане на конкурс за избор на управител на МБАЛ „Св. Иван Рилски” ЕООД.
2. На основание чл.22, ал.2 от Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово определя:

1. условията на конкурса;

2. определя минималните и специфичните изисквания за заемане на длъжността;

3. необходимите документи, мястото и сроковете за подаването им, съгласно Приложение № 1, което е неразделна част от настоящото решение.

1. На основание чл. 22, ал. 2, т. 1 от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово определя състава на Комисия за подготовка и провеждане на конкурса в състав от 7 души и определя възнаграждението им в размер на .........лева както следва:

Председател:……………………. Представител на Общински съвет-гр.Елхово-магистър по медицина;

Членове: 1……………………….Представител на Общински съвет-гр.Елхово;

2……………………….Представител на Общински съвет-гр.Елхово;

3……………………….Представител на Общински съвет-гр.Елхово;

4……………………….Представител на Общинска администрация;

5……………………… Представител на Общинска администрация;

6……………………….Представител на Общинска администрация.

1. Утвърждава проект на договор за възлагане на управлението на МБАЛ „Св. Иван Рилски” ЕООД, съгласно Приложение № 2, неразделна част от настоящото решение.
2. На основание чл. 22, ал. 2, т. 3 от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово задължава председателя на ОбС-Елхово да публикува обява в един местен вестник, и на официалната интернет страница на общината, която съдържа минималните и специфичните изисквания за заемане на длъжността, условията на конкурса, необходимите документи, мястото и сроковете за подаването им, проект на договора за възлагане на управлението.

**ХРИСТИЯН КУСКУНОВ**

*Председател на ОбС Елхово*